S'nöchschti Ziel isch Edinburgh. S'Wetter isch leider nöd grad s'bescht, drum beschlüsset mir, relativ direkt z'fahrä. Zerscht gömmer aber no gschnell id Shortbread-Factory. Leider  chamer dött kei Füehrig machä drum cheret mir grad wieder um (mit em Umweg über s'Hotel, dä Peter hett sin Huet vergässä   ).    Ufem Weg noch Edinburgh machet mir en Stop bim Scone Palace. Da isch dä Palascht, wo amigs di Schottischä Königä krönt wordä sind. Dött isch au dä Stone of Scone, wo dä Schottä anschiinend immer Glück brocht hett. S'Original isch in Edinburgh, wos aber  au nöd sicher sind, öb er s'Original isch...    S'Hotel in Edinburgh findet mir uf Anhieb und am Obig sind mer scho s'Erscht mol id Stadt gfahrä go ässä und go komischi Lüt aluege...